Malherbe Uitgewers-Publishers - Maruanda Wynne
Hartlap, Die Storie
Ek het in Bellville grootgeword. Ek weet nie of dit my skryfwerk beinvloed het nie, dalk in dieselfde mate as wat Bellville vir Heuwels Fantasies en Polisiekar beinvloed het.
Ek het op laerskool reeds begin skryf. Ek was beter in skryf as Wiskunde, en daaraan het niks verander nie.
Hartlap – Die Storie gaan oor die lewe van vier vriendinne en hoe hulle mekaar bystaan in moeilike tye. Dis 'n egte storie oor relevante kwessies soos vrouemishandeling en aborsie. Dis het 'n skoot humor asook 'n fyn Geestelike draadjie wat keer dat dinge nie te swaar raak nie.
My lesers is my gehoor, my klankbord. Hulle is in my karakters, ek skryf nie net vir hulle nie, ek skryf ook oor hulle.
Ek het reeds begin skryf aan die volgende boek in die Hartlap reeks, Hartlap – Nuwe Begin. My hoofkarakters bly dieselfde, in hierdie boek lig ek weer twee ander karakters uit. Ek gaan die vier vriendinne nog in die ouetehuis in skryf.
Daniel Hugo, Annelie Botes, E.Kotze, Elizabeth Gilbert, Santie van der Merwe, Heleen de Kock, Irma Joubert, Marzanne le Roux van der Boon, Ann Voskamp
Ek doen oefen vir Ultra marathon wedlope of doen borduurwerk en verder is ek vrou en ma van twee kinders.
Buiten die gewone Boet en Saartjie het ek 'n boek van Knikkie gehad, ek dink ek het dit nog steeds. Ek het die boekie oor en oor gelees en met elke lees die storie vir myself meer inhoud gegee. Ek onthou hoe ek verby die karakters gekyk het na die die prentjies wat die agtergrond gemaak het, daarin het ek nog stories opgemaak.
Ek het in graad 3 saam met my Ouma van Bellville na De Wetsdorp per trein gery vir 'n familietroue. Ek het dagboek gehou van die treinrit.
My skryfproses is baie organies. Ek het 'n redelike idee waarmee ek met die storie wil beweeg. Ding is, karakters daag eenvoudig op en die wat reeds daar is wangedra hulleself, ek weet nooit waarmee hulle vorendag gaan kom nie, hulle verras my gedurig. Ek is mal daaroor wanneer my karakters buite karakter optree, hulle verras nie net vir my nie maar ook die lesers. My inspirasie kom uit mense en hul stories en my eindelose aandag alfeibare verbeelding.
Indien jy jouself raaklees in my stories, ek het dit so bedoel. Moet nooit die waarde van humor, vergifnis en geloof vergeet nie, 'n storie sukkel maar om gelukkig te eindig daarsonder.